ନ୍ୟୁରୋଏଣ୍ଡୋକ୍ରାଇନ ଅର୍ବୁଦ  (ଇଂରାଜୀ ଭାଷାରେ / ) ହେଉଛି ଏକ ଅର୍ବୁଦ ଗୋଷ୍ଠୀ ଯେଉଁଗୁଡ଼ିକ ସ୍ନାୟୁ ଇମ୍ପଲ୍ସ ଗ୍ରହଣ କରୁଥିବା ଜୀବକୋଷ ହରମୋନ୍ ମୋଚନ କରନ୍ତି  । ପ୍ରାୟ ଦୁଇ ତୃତୀୟାଂଶ ରୋଗ ଅନ୍ତନଳୀରେ ଘଟିଥାଏ ଯେଉଁଠାରେ ସେମାନଙ୍କୁ କାର୍ସିନଏଡ୍ ଅର୍ବୁଦ କୁହାଯାଏ, କିନ୍ତୁ ସେଗୁଡ଼ିକ ଅଗ୍ନାଶୟ, ଫୁସଫୁସ, ଥାଇମସ୍ ଏବଂ ଏଣ୍ଡୋକ୍ରାଇନ୍ ସିଷ୍ଟମର ଅନ୍ୟାନ୍ୟ ଅଂଶରୁ ମଧ୍ୟ ସୃଷ୍ଟି ହୋଇପାରନ୍ତି । ଏହାର ଲକ୍ଷଣ ମଧ୍ୟରେ ଯନ୍ତ୍ରଣା, ଉଚ୍ଚ କିମ୍ବା ନିମ୍ନ ରକ୍ତ ଶର୍କରା ଏବଂ ଓଜନ ହ୍ରାସ ହୋଇପାରେ । କେତେକ କ୍ଷେତ୍ରରେ କାର୍ସିନଏଡ ସିଣ୍ଡ୍ରୋମ ହୋଇପାରେ ଯେଉଁଥିରେ ତରଳ ଝାଡ଼ା ଓ ମୁହଁ ଲାଲ ପଡ଼ିଯାଏ । ନ୍ୟୁରୋଫାଇବ୍ରୋମାଟୋସିସ, ମଲ୍ଟିପ୍ଲ ଏଣ୍ଡୋକ୍ରାଇନ ନିଓପ୍ଲାସିଆ ସିଣ୍ଡ୍ରୋମ ଏବଂ ଟ୍ୟୁବରସ ସ୍କ୍ଲେରୋସିସ୍ ଭଳି ଅନେକ ଜେନେଟିକ୍ ଅବସ୍ଥା ଏହି ରୋଗ ସଙ୍କଟ ସୃଷ୍ଟି କରିଥାଏ । ଏହି ଅର୍ବୁଦଗୁଡିକ ଏକ ଗୋଷ୍ଠୀ ଭାବରେ ଗ୍ରହଣ କରାଯାଏ କାରଣ ଜଡିତ କୋଷଗୁଡ଼ିକର କିଛି ସମାନତା ଦେଖାଯାଏ ଯେଉଁଗୁଡ଼ିକ ବାୟୋଜେନିକ୍ ଆମିନ ଏବଂ ପଲିପେପ୍ଟାଇଡ ହରମୋନ୍ ଉତ୍ପାଦନ କରନ୍ତି। ସେମାନେ ସାଧାରଣତ ଧୀରେ ଧୀରେ ବଢ଼ନ୍ତି । ଲ୍ୟାବ ପରୀକ୍ଷା, ମେଡିକାଲ ଇମେଜିଙ୍ଗ ଏବଂ ତନ୍ତୁ ବାୟୋପ୍ସିଦ୍ୱାରା ରୋଗ ନିର୍ଣ୍ଣୟ ସମର୍ଥିତ ହୋଇପାରେ। ପ୍ରାରମ୍ଭିକ ରୋଗ ଅସ୍ତ୍ରୋପଚାରଦ୍ୱାରା ଭଲ ହୋଇପାରେ । ଅଧିକ ଉନ୍ନତ ରୋଗ ପାଇଁ ସୋମାଟୋଷ୍ଟାଟିନ୍ ଆନାଲୋଗ, ଇଣ୍ଟରଫେରନ୍, କେମୋଥେରାପି ଏବଂ ଟାର୍ଗେଟେଡ୍ ଥେରାପି ବ୍ୟବହାର କରାଯାଇପାରେ । ବର୍ଷକୁ ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୮ ଜଣ ଏହି ରୋଗରେ ପ୍ରଭାବିତ ହୁଅନ୍ତି । ୫୦ ବର୍ଷରୁ ଅଧିକ ବୟସର ଲୋକମାନଙ୍କଠାରେ ସେଗୁଡିକ ଅଧିକ ଦେଖାଯାଏ । ପୁରୁଷ ଏବଂ ସ୍ତ୍ରୀ ସମାନ ଭାବରେ ବାରମ୍ବାର ପ୍ରଭାବିତ ହେଉଥିବା ପରି ଦେଖାଯାଏ । ନ୍ୟୁରୋଏଣ୍ଡୋକ୍ରାଇନ ଅର୍ବୁଦ ପ୍ରଥମେ ୧୮୬୭ ମସିହାରେ ଥିଓଡର୍ ଲାଙ୍ଗହାନ୍ସଙ୍କଦ୍ୱାରା ବର୍ଣ୍ଣନା କରାଯାଇଥିଲା ।